भोजपुरी सिनेमा के एक्शन सम्राट अभिनेता मनोज आर0 पाण्डेय अभिनीत फिल्म ‘एक प्रेम कहानी’ का भव्य मुहुर्त होली के शुभ अवसर पर महुआ प्लस के सुपरहिट प्रोग्राम सुरवीर के ग्रैंड फिनाले के सेट पर भव्य तरीके से किया गया। एडीआरएस इंटरटेनमेंट व महुआ मोशन पिक्चर्स के बैनर से इस फिल्म का निर्माण किया जा रहा है। सुरवीर के सेट पर महुआ प्लस के सीईओ राजवीर अस्थाना व निर्माता प्रवीण कुमार ने नारियल तोड़ इस फिल्म के मुहुर्त को यादगार बनाया। इस फिल्म के मुख्य कलाकारों में एक्शन सम्राट अभिनेता मनोज आर0 पाण्डेय, मोनालिसा, नेहा श्री, जीत पाण्डेय आदि हैं। मुहुर्त के मौके पर विनय आनंद, गायिका देवी, सीमा सिंह, श्रवण राठौड़, धनंजय मिश्रा, राजेश गुप्ता, महुआ प्लस के प्रोग्रामिंग हेड कुमार अमरेन्द्र, यश मिश्रा, रीतु सिंह, गुंजन पंत, पायल दूबे, आशीष झा व युवा निर्देशक रंजन-निशांत मौजूद थे।
bho_Deva